نەمام غەفووری
نەمام مەحموود ئاغای کاکە زیاد ناسراو بە نەمام غەفووری (لە دایکبووی ١٩٦٨ – مردووی ١ی نیسانی ٢٠٢١) کەسایەتی پزیشک و چاکەکاری کوردی عێراقی-سوێدی بوو. ئەو ماوەی ٣٥ ساڵ لە سوێد ژیا، دواتر بۆ کارە ڕێکخراوەیییەکان و ھاوکاریکردنی ئێزدییەکان گەڕاوەتەوە کوردستان.

نەمام سەرۆکی ڕێکخراوەی ھاریکاریی ھاوبەش بۆ کوردستان بوو، لەڕێی ئەو ھاوکارییانەی لە دەرەوە بەدەستی دەھێنا ئەوا لە ھاوکاریکردنی ئاوارە ئێزدییەکان بەکاری دەھێنا وەک لە دابینکردنی دەرمان، پڕۆسەی خوێندن و فێربوونی زمانی ئینگلیزی.

لە ڕۆژی ١ی نیسانی ٢٠٢١، بەھۆی تووشبوونی بە پەتای ڤایرۆسی کۆرۆنا، نەمام لە تەمەنی ٥٢ ساڵیدا لە ستۆکھۆڵم کۆچی دوایی کرد.

سەرچاوەکان 

لەدایکبووانی ١٩٦٨
مردووانی ٢٠٢١
سویدییەکانی بە ڕەگەز کورد